**Indstilling fra Task-forcegruppen .**

Task-Forcegruppen holdt møde om købstilbuddet tirsdag d. 1. november 2011.

***Gruppen indstiller:***

* ***at bestyrelsen siger ja til UVM’s købstilbud (på kr.26.923.185) regnet ud fra et samlet årselevtal på 433.***
* ***at bestyrelsen endeligt beslutter at igangsætte en proces med henblik på at erstatte de 4.633 m2 skimmelinficerede 59-bygninger med en ny VG-bygning. (Som supplement til det nyrenoverede studiecenterområde)***

**Baggrund og forklaring**

Betalingsevnemodellen er brugt og udregnet efter elevtal på 426 (STX-elever) + 7 (brobyggere) = årselevtal på 433. (Elevtallet er gennemsnittet for elevtal på 449 i 2008 og 403 i 2020 + 7.) Årselevtallet bruges til udregning af samlet indtægt via bygningstaxameter.

Der er taget udgangspunkt i VG’s samlede bygnings-m2 – (Incl. Kønghallen) – på i alt 8.297m2. Dette tal bruges til udregning af standardudgift til vedligehold. Forskellen mellem indtægter og udgifter bliver så det samlede årlige ydelsesbeløb, der bestemmer prisen på VG. (Regnet ud fra et ydelse på et fast forrentet lån i 30 år). Det giver så købsprisen på de nævnte kr 26.923.185.

Vedligeholdelsesefterslæbet på tilsammen ca. kr. 49 mill. er udregnet som en kombination af renoveringsprisen for skimmelangreb på de gamle 59-bygninger og det oprindelige efterslæb på ca. kr. 5,7 mill (varmeanlæg, den røde plads, asfaltarbejde mv.) Herfra trækkes et standardbeløb til udvendig vedligehold i 1½ år på ca. kr. 1.2 mill. Samlet fratrækkes der hermed kr 47.657.537 fra købsprisen.

Det betyder, at VG får ca. 20,7 mill for at overtage VG-bygningerne.

Hertil skal lægges 3.6 mill, som er øremærket til naturfagslokaler (Se særskilt bilag)

**I alt får vi kr. 24.333.352 for at overtage VG-bygningerne.**

**Ang. Lånetilsagn:**

Ifølge Henneby ligger overslaget for et byggeri på 3900 m2 på ca kr. 55,5 mill til et 18 klassers gymnasium. Dvs at vi mangler ca. kr. 31 mill. For at være sikker på muligheden for låntagning, har vi bedt om tilsagn fra Nykredit på en lånefinansiering af kr. 35 mill.

**I øvrigt.**

Overtagelsesdagen er sat til 1. juli 2011 – altså midt i dette regnskabsår. Vi forventer derfor, at VG får udbetalt den manglende del af bygningstaxametret for det sidste ½ år i 2011 i størrelsesordenen 1,2 mill.

For budgetåret 2012 vil VG få tilført ca kr. 3.2 mill *ekstra* (dvs. ud over det vedligeholdsbeløb på ca. kr. 650.000, som vi er vant til) til vedligehold via bygningstaxametret. I alt kr. 4.2 mill ekstra til vedligehold i de første 1½ år af byggeprocesperioden.

**Alternativt tilbud.**

UVM har også givet os et alternativt tilbud med en købspris 2 mill lavere end det ovenfor gennemgåede, hvor elevtallet er sat ned med 21 elever (Se vedlagte bilag med årselevtal 412), men med den betingelse, at bestyrelsen skal garantere, at der kun bygges et til et gymnasium til max 15 klasser. (Se note nedenfor) [[1]](#footnote-1)

Task-Forcegruppen har afvist denne mulighed, da vi ikke kan acceptere at skulle sætte en så snæver ramme for VG’s fremtidige udviklingsmuligheder.

På Task-Forcegruppens vegne

CI/3. november 2011

1. ”For at opnå dette købstilbud skal bestyrelsen for Vestfyns Gymnasium vedtage, at Vestfyns Gymnasium ombygges til max. 15 klasser mod 18 klasser i dag, og meddele Ministeriet for Børn og Undervisning denne beslutning enten ved indsendelse af et brev, som er underskrevet af de personer, som tegner bestyrelsen, eller ved indsendelse af en kopi af det bestyrelsesmødereferat, hvoraf det fremgår, at bestyrelsen har vedtaget kun at ombygge institutionen til 15 klasser.” (Mail fra UVM dateret 31/10-2011) [↑](#footnote-ref-1)